Púchov

**Púchov** () je mesto na Slovensku ležiace v Trenčianskom kraji.

## Polohopis
Mesto Púchov je okresné mesto na strednom Považí. Nachádza sa v údolí Bielej vody a Váhu, na pomedzí Javorníkov, Bielych Karpát a Strážovských vrchov. Cez Púchov vedie cesta I/49 na Moravu, ktorú križuje II/507 z Trenčína na Považskú Bystricu. Miestna železničná stanica je dôležitou križovatkou tratí Bratislava – Žilina a Púchov – Horní Lideč. Najbližšími väčšími mestami sú  východne ležiaca Považská Bystrica,  južne ležiaca Dubnica nad Váhom a  na severozápad situovaný Vsetín.

### Vodné toky
Mestom preteká rieka Váh a riečka Biela voda.

## Mestské časti
Mesto na svojej webstráne uvádza tieto mestské časti:
* Centrum
* Horné Kočkovce
* Hoština
* Hrabovka
* Ihrište
* Kolonka
* Námestie
* Nosice
* Nové Nosice
* Pod Lachovcom
* Sedlište
* Sídlisko pri Makyte
* Staré mesto
* Vieska-Bezdedov
* Vršok

## Obyvateľstvo
**Etnické zloženie** (podľa údajov z roku 2021) 
* Slováci – 93,11 %
* Česi – 0,72 %
* Rómovia – 0,1 %
* Poliaci – 0,07 %
* a iní 

**Náboženské zloženie** (podľa údajov z roku 2021) 
* rímski katolíci – 59,03 %
* evanjelici a. v. – 11,38 %
* bez vyznania – 19,79 %
* grécki katolíci – 0,61 %
* a iní

## Kultúra a zaujímavosti
### Pamiatky
#### Sakrálne pamiatky
* Evanjelický kostol, trojloďová neogotická stavba s polygonálnym ukončením presbytéria a vežou tvoriacou súčasť jej hmoty, z rokov 1864-1880. Stojí na mieste staršej tolerančnej stavby, ktorej spodná časť veže bola zahrnutá do novej stavby. Autorom projektu je staviteľ Michal Urbánek zo Vsetína. Interiér je zaklenutý neogotickými rebrovými klenbami. Nachádza sa tu hodnotný renesančný oltár z roku 1643. Oltár z lipového dreva bol vytvorený pre dnešný rímskokatolícky kostol v období keď slúžil evanjelikom. V neskoršom období bol súčasťou zaniknutej Marcibániho kaplnky. Po stranách oltára sú obrazy evanjelistov a sochy apoštolov Petra a Pavla. Kazateľnica je neogotická, organ pochádza z roku 1953. Fasády sú členené opornými piliermi a oknami s lomeným oblúkom s profilovanými šambránami. Korunná rímsa má dekoratívny vlys s motívom lomeného oblúka. Veža s nárožnými skoseniami je členená kordónovými rímsami na kozolách a ukončená trojuholníkovými štítmi s hodinami a vlysmi a ihlancovou helmicou. Portál je riešený ako ústupkový, lemovaný párom fiál.

Súbor:Púchov7.jpg|Evanjelický kostol
Súbor:Puchov evangelicky kostel.jpg
Súbor:Púchov6.jpg|Detail portálu
Súbor:Púchov2.jpg|Renesančný oltár
Súbor:Púchov4.jpg|Detail oltára


* Rímskokatolícky kostol Najsvätejšej Trojice, trojloďová modernistická stavba s pravouhlým ukončením presbytéria a predstavanou vežou, z rokov 1939-1940. Stojí na mieste staršej renesančnej stavy, z ktorej sa dochovalo presbytérium, dnes bočná kaplnka a veža. Autorom projektu kostola je architekt Milan Michal Harminc. V prvej tretine 18. storočia bol pôvodný kostol barokovo upravený. Pôvodné presbytérium je zaklenuté krížovou klenbou, moderné trojlodie je plochostropé. Hlavný oltár sv. Kríža je dielom sochára Júliusa Bártfaya. V južnej kaplnke je socha piety zo 17. storočia. Fasády kostola sú hladké, priečelie so štítom je dekorované reliéfnym motívom dvojkríža na trojvrší. Veža má nárožné zaoblenia, je členená priebežnými lizénami a ukončená korunnou rímsou s terčíkom s hodinami a barokovou helmicou s laternou.

* Kaplnka tróniacej Madony, klasicistická stavba na pôdoryse štvorca s otvorenými arkádami, z roku 1833. Úpravami prešla v rokoch 1910 a 1967. Arkády sú nesené štyrmi stĺpmi, v jej centre je umiestnená sochy madony. Ukončená je stanovou strechou.

* Kaplnka Nanebovzatia Panny Márie, neobaroková stavba z roku 1880. Iniciátorom stavby bol Florián Balogh, rímskokatolícky farár, ktorý tu je aj pochovaný. Fasády kaplnky sú členené polkruhovo ukončenými oknami, priečelie je dvojvežové, veže sú dekorované oblúčkovým vlysom a ukončené kupolami.  

* Socha sv. Jána Nepomuckého, baroková socha na hruškovitom podstavci, z roku 1773. Obnovou prešla v roku 1931.

Súbor:Puchov kostel.jpg|Kostol Najsvätejšej Trojice
Súbor:Puchov kostel 2.jpg
Súbor:Púchov Kaplnka.jpg|Kaplnka tróniacej Madony
Súbor:Horné Kočkovce Kaplnka.jpg|Kaplnka Nanebovzatia Panny Márie
Súbor:Puchov Jan Nepomucky.jpg|Socha sv. Jána Nepomuckého


#### Ostatné pamiatky
* Hrádok Skalka, archeologická lokalita Púchovskej kultúry z doby laténskej. Územie bolo osídlené najprv v období 5. tisícročia pred Kr., v období 1250-800 pred Kr. a 400-200 pred Kr.

* Sklad soli, bývalý župný dom, dvojpodlažná trojtraktová baroková stavba na pôdoryse štvorca s manzardovou strechou, z konca 18. storočia. Objekt nechal vybudovať Imrich Marcibáni. Obnovou prešiel v rokoch 1997 a 2003-2006. V súčasnosti tu sídli Múzeum púchovskej kultúry. Fasády budovy majú nárožné skosenia, sú členené kordónovou rímsou a na poschodí lizénovými rámami. 

* Evanjelická fara, jednopodlažná dvojtraktová historizujúca stavba na pôdoryse písmena L, z roku 1904. Obnovou prešla v rokoch 2001-2002. Fasády fary sú členené bosážou a oknami so šambránami. Na fasáde sú pamätné tabule Komenského z roku 1958, Tešedíka z roku 2010 a Roya z 30./40. rokov. 

* Dom s modrotlačiarskym strojom, Mudroňova 12, jednopodlažná ľudovo-klasicistická stavba na pôdoryse obdĺžnika roku 1911. Priľahlá dielňa pochádza z konca 19. storočia. Priečelie domu má okná so štukovými suprafenestrami v duchu secesie.

Súbor:Púchov Župný dom.jpg|Sklad soli
Súbor:Púchov Fara.jpg|Evanjelická fara
Súbor:Puchov Komensky.jpg|Pamätná tabuľa Komenského
Súbor:Puchov Vladimir Roy.jpg|Pamätná tabuľa Roya
Súbor:Púchov Modrotlač dielňa.jpg|Dielňa modrotlače


### Divadlo
Ochotnícke divadlo má v meste bohatú tradíciu. Prvá písomná zmienka o činnosti ochotníckeho divadla v Púchove sa viaže k roku 1862 a k deťmi hranej moralite "Osada Hladomor". Ochotníci tu pôsobili za Rakúsko uhorskej monarchie a po jej páde počas prvej Československej republiky nastal zlatý vek tunajšieho divadla. Od roku 1945 v meste pôsobil jeden z najkvalitnejších amatérskych súborov vtedajšej republiky DS Makyta. Prvý súbor, ktorý reprezentoval štát na medzinárodnom festivale v Monaku. V súčasnosti pôsobí v meste šesť súborov: DS Homo Fuge, D 121, divadlo M, DDŠ/DM – Ochotníček, DDS Trpaslíci, Hugo.Divadlo M a DDŠ-O paria k špičke súčasnej slovenskej amatérskej scény.

Nové divadlo za viac ako 5 miliónov eur bolo otvorené v Púchove. Po Bratislave je jediným mestským divadlom na Slovensku postaveným po revolúcii. Okrem domácich divadelných súborov, budú v divadle pravidelné hosťovanie činohry z celého Slovenska.

### Hudba
V Púchove pôsobia viaceré folklórne súbory: FS Váh, FS Biela voda a DFS Púchovček. Hudobne ich doprevádzajú DĽH Lachovček a ĽH Váh.

Z Púchova pochádzajú viaceré známe či menej známe kapely rozličných žánrov:
* GoodBye Lenin! (indie/rock'n'roll)
* D.O.R.A (funk/punk)
* Načo Názov (old school punk)
* Fiktívny Ventyl (alternative/jazz)
* Hidden Road (punk/pop) – S hudbou vesmírnou
* Joke 24 (punk/rock)
* Ľudia z Bytu (rock/alternative)
* Two Sides (indie/rock'n'roll)
* MALALATA (balkán/reggae/swing)

## Priemysel
Púchov je známy najmä výrobou pneumatík a textilno-odevných výrobkov.

## Šport
* FK Púchov
* TK Púchov
* ŠHK Púchov
* MŠK Púchov
* PK Púchov
* 1.VK Púchov
* FBK Púchov
* BKR Púchov

## Osobnosti mesta
### Rodáci
* Samuel Tešedík (* 1710 - † 1749), evanjelický farár, organizátor cirkvi a obce Békéšskej Čaby
* Rudolf Pellar (* 1923 - † 2010), český herec, prekladateľ, spevák, moderátor, šansoniér a hudobný pedagóg
* Zuzana Martináková (* 1961), politička a novinárka

### Pôsobili tu
* Jan Amos Komenský (* 1592 - † 1670), biskup Jednoty bratskej, pedagóg, jazykovedec, prírodovedec, humanista, filozof, politik. 
* Henrich Radó (* 1874 - † 1940), právnik, verejný notár a verejný činiteľ 
* Vladimír Roy (* 1885 - † 1936), básnik a prekladateľ a evanjelický farár

## Partnerské mestá
*  Hlinsko, Česko
*  Omsk, Rusko
*  Stará Pazova, Srbsko
*  Bila Cerkva, Ukrajina
*  Bobrujsk, Bielorusko

## Galéria

Súbor:4 orig.jpg|Centrum mesta
Súbor:Poh%C4%BEad_na_P%C3%BAchov_zo_Skaly.jpg|Pohľad na Púchov zo Skaly
Súbor:Púchov_(Continental_Matador).jpg|Vchod do továrne Continental Matador 
Súbor:Puchov Samuel Tesedik.jpg|Pamätná tabuľa Samuela Tešedíka
Súbor:PuchovStationFront022016.jpg|Železničná stanica


## Referencie

## Pozri aj
* Zoznam kultúrnych pamiatok v Púchove

## Iné projekty

## Externé odkazy
* 
* Informačný systém samosprávy mesta Púchov
* Neoficiálna stránka mesta
* ECAV Púchov
* Farnosť Púchov


Kategória:Okres Púchov
Kategória:Mestá na Slovensku
Kategória:Sídla na Váhu